স্কার্দু
স্কার্দু (উর্দু: اسکردو‎‎, বাল্টি: སྐརདུ་་) হল পাকিস্তানের গিলগিত বালতিস্তান অঞ্চলের একটি শহর এবং স্কার্দু জেলার প্রশাসনিক রাজধানী। স্কার্দু ১০ কিলোমিটার (৬ মাইল) চওড়া ৪০ কিলোমিটার (২৫ মাইল) লম্বা স্কার্দু ভ্যালিতে সিন্ধু ও শিগার নদী মিলনস্থলে, সমুদ্রপৃষ্ঠ থেকে প্রায় ২,৫০০ মিটার (৮,২০২ ফুট) উচ্চতায় অবস্থিত। শহরটি নিকটবর্তী আট হাজারি পর্বতশৃঙ্গ কারাকোরাম পর্বতমালার প্রবেশদ্বার হিসাবে বিবেচিত হয়। স্কার্দু শহরেই সিন্ধু নদী হিমালয় থেকে কারাকোরাম পর্বতমালাকে আলাদা করেছে।